LESONI 10
Veiveisau na Rorogo ni Domo
Vosa Vakaibalebale 8:4, 7
IVAKAMACALA LEKALEKA: Me matata qai veiuqeti nomu ivakamacala ni veiveisau na rorogo ni domomu.
KENA ICAKACAKA:
-
Rogo levu se rogo lailai. Me rogo levu na domomu ni o vakabibitaka eso na tikina qai uqeti ira na vakarorogo. Me va tale ga qori ke o wilika e dua na tikinivolatabu e okati kina na vakatauitotogi. Ni rogo lailai na domomu era na namaka na vakarorogo ni vakarau veisau na ka o tukuna me vakilai kina na taqaya se rere.
-
Kaukaua cake se malumu sobu. Ke veiganiti ena nomu vanua, me kaukaua cake nomu vosa me bulabula kina na ka o tukuna se nomu vakamacalataka na levu ni dua na ka se na kena yawa. Me malumu na rorogo ni domomu ni o vakamacalataka na veika me baleta na rarawa kei na nuiqawaqawa.
-
Totolo se berabera. Vosa vakatotolo ke tukuni e dua na itukutuku marautaki. Vosa vakaberabera ni o vakabibitaka eso na tikina.
fij_Latn fij_Latn fij_Latn fij_Latn fij_Latn unk fij_Latn unk fij_Latn unk fij_Latn